Konstruksjonen er selvmatende. Det betyr at man ikke trenger å skape trykk i drivstofftanken manuelt. Brenneren må dog forvarmes. Dette gjøres ved å holde den opp-ned, og åpne for drivstoffet. Når drivstoffet antennes, varmer dette opp rørkveilen. Etter hvert vil varmen få drivstoffet i rørkveilen til å fordampe, og det skapes sirkulasjon i røret. Brenneren kan da snus riktig vei, og flammehøyden reguleres ved å vri på skruen.